CELEX: 62014TA0123
Language: hu
Date: 2015-01-28 00:00:00
Title: T-123/14. sz. ügy: A Törvényszék 2015. január 28-i ítélete – BSH kontra OHIM – Arçelik (AquaPerfect) ( „Közösségi védjegy — Felszólalási eljárás — Az AquaPerfect közösségi szóvédjegy bejelentése — A waterPerfect korábbi közösségi szóvédjegy — Viszonylagos kizáró ok — Összetéveszthetőség — A 207/2009/EK rendelet 8. cikke (1) bekezdésének b) pontja” )

16.3.2015   
            
            
               HU
            
            
               Az Európai Unió Hivatalos Lapja
            
            
               C 89/24
            
         A Törvényszék 2015. január 28-i ítélete – BSH kontra OHIM – Arçelik (AquaPerfect)
   (T-123/14. sz. ügy) (1)
   
   ((„Közösségi védjegy - Felszólalási eljárás - Az AquaPerfect közösségi szóvédjegy bejelentése - A waterPerfect korábbi közösségi szóvédjegy - Viszonylagos kizáró ok - Összetéveszthetőség - A 207/2009/EK rendelet 8. cikke (1) bekezdésének b) pontja”))
   (2015/C 089/28)
   Az eljárás nyelve: angol
   
      Felek
   
   
      Felperes: BSH Bosch und Siemens Hausgeräte GmbH (München, Németország) (képviselő: S. Biagosch ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: L. Rampini meghatalmazott)
   
      A másik fél a fellebbezési tanács előtti eljárásban, beavatkozó a Törvényszék előtti eljárásban: Arçelik AS (Isztambul, Törökország) (képviselő: A. Franke ügyvéd)
   
      Az ügy tárgya
   
   Az OHIM negyedik fellebbezési tanácsának a BSH Bosch und Siemens Hausgeräte GmbH és az Arçelik A.Ş közötti felszólalási eljárással kapcsolatban 2013. december 9-én hozott határozata (R 314/2013–4. sz. ügy) ellen benyújtott kereset.
   
      Az ítélet rendelkező része
   
   
               1)
            
            
               A Törvényszék hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának a BSH Bosch und Siemens Hausgeräte GmbH és az Arçelik A.Ş közötti felszólalási eljárással kapcsolatban 2013. december 9-én hozott határozatát (R 314/2013–4. sz. ügy).
            
         
               2)
            
            
               Az OHIM viseli saját költségein kívül a BSH Bosch und Siemens Hausgeräte GmbH részéről felmerült költségeket.
            
         
               3)
            
            
               Az Arçelik viseli saját költségeit.
            
         
      (1)  HL C 129., 2014.4.28.